|  |  |
| --- | --- |
| OTSUS | EELNÕU |
| Vohnja |  19. juuni 2024 nr  |
|  |  |

Loa andmine riigihanke korraldamiseks ja

omaosaluse garanteerimine

Aluseks võttes kohaliku omavalitsuse korralduse seaduse paragrahvi 22 lõike 1 punkti 8, Kadrina Vallavolikogu 29.05.2019. aasta määrusega nr 29 kehtestatud „Kadrina valla hankekord“ paragrahvi 8 lõike 1 ja Kadrina Vallavolikogu 31.01.2024 määrusega nr 25 kehtestatud „Kadrina valla 2024. aasta eelarve vastuvõtmine“ Kadrina Vallavolikogu

o t s u s t a b:

1. Anda vallavalitsusele luba viia läbi 2024. aastal riigihange “Mõndavere tee ehitus II etapp” avatud hankemenetlusena.

2. Garanteerida projekti “Mõndavere tee ehitus II etapp” Riigi Kaitseinvesteeringute Keskuse poolsele finantseeringule omaosalus kuni 50 000 eurot.

3. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtu Jõhvi kohtumajja (Kooli 2, Jõhvi 41598).

(allkirjastatud digitaalselt)

Madis Viise

vallavolikogu esimees